આ યાદીની બીજી રસપ્રદ વાત એ છે કે તેમાં એક પણ મહિલા ખેલાડી સામેલ નથી. ફોર્બ્સે જણાવ્યું હતું કે મહિલા ખેલાડીઓમાં લિ ના, મારિયા શારાપોવા અને સેરેના વિલિયમ્સ નિયમિત રીતે સામેલ રહેતા હતા. પરંતુ લિ નાએ ૨૦૧૪માં નિવૃત્તિ લઈ લીધી છે. જ્યારે રશિયન ટેનિસ સુંદરી શારાપોવા ડોપિંગમાં પ્રતિબંધનો સામનો કર્યા બાદ સંઘર્ષ કરી રહી છે.ગત વર્ષે અમેરિકાની ૨૩ ગ્રાન્ડ સ્લેમ વિજેતા ખેલાડી સેરેના વિલિયમ્સ ટોપ-૧૦૦માં સામેલ હતી પરંતુ પ્રથમ બાળકના જન્મ માટે તે એક વર્ષથી વધુ સમયથી કોર્ટથી દૂર રહી છે. જેના કારણે તેની આવકમાં ઘટાડો થઈ ગયો છે. સેલેનાએ સપ્ટેમ્બરમાં પુત્રીને જન્મ આપ્યો હતો.